CELEX: 52006PC0478
Language: fi
Date: 2006-09-05
Title: Ehdotus Euroopan parlamentin ja neuvoston direktiivi kaksi- ja kolmipyöräisten moottoriajoneuvojen takarekisterikilven kiinnityspaikasta (Kodifioitu toisinto)

Tärkeä oikeudellinen huomautus

|

52006PC0478

Ehdotus Euroopan parlamentin ja neuvoston direktiivi kaksi- ja kolmipyöräisten moottoriajoneuvojen takarekisterikilven kiinnityspaikasta (Kodifioitu toisinto)  /* KOM/2006/0478 lopull. - COD 2006/0161 */  

	[pic] | EUROOPAN YHTEISÖJEN KOMISSIO |Bryssel 5.9.2006KOM(2006) 478 lopullinen2006/0161 (COD)EhdotusEUROOPAN PARLAMENTIN JA NEUVOSTON DIREKTIIVIkaksi- ja kolmipyöräisten moottoriajoneuvojen takarekisterikilven kiinnityspaikasta (Kodifioitu toisinto)(komission esittämä)PERUSTELUT1. Komissio pitää Kansalaisten Eurooppa -hankkeen kannalta tärkeänä yhteisön lainsäädännön yksinkertaistamista ja selkeyttämistä, jotta siitä saataisiin yksiselitteisempää ja luettavampaa tavallisille kansalaisille. Kansalaiset saisivat näin uusia mahdollisuuksia ja tilaisuuksia käyttää lainsäädännön heille tarjoamia erityisiä oikeuksia.Tätä tavoitetta ei voida saavuttaa niin kauan kuin useita kertoja ja usein huomattavilta osin muutettuja säännöksiä ei ole koottu yhteen, vaan niitä on etsittävä sekä alkuperäisestä säädöksestä että siihen myöhemmin tehdyistä muutoksista. Voimassa olevien säännösten selvittämiseksi on sen vuoksi tutkittava ja vertailtava suuri määrä säädöksiä.Useita kertoja muutetut säädökset on tästä syystä kodifioitava, jotta yhteisön oikeus olisi selkeää ja luettavaa.2. Tämän vuoksi komissio on 1 päivänä huhtikuuta 1987 tekemällään päätöksellä[1] antanut henkilöstölleen ohjeet toteuttaa säädösten kodifiointi viimeistään sen jälkeen, kun niitä on muutettu kymmenen kertaa. Komissio on lisäksi korostanut, että tämä on vähimmäisvaatimus, sillä yhteisön oikeuden selkeyden ja ymmärrettävyyden edistämiseksi yksiköiden olisi pyrittävä kodifioimaan niiden vastuulla olevat tekstit mahdollisimman lyhyin väliajoin.3. Tämä vahvistettiin Eurooppa-neuvoston puheenjohtajan Edinburghin huippukokouksessa joulukuussa 1992 esittämissä päätelmissä[2], joissa korostettiin kodifioinnin merkitystä, koska sillä taataan oikeusvarmuus tiettynä ajankohtana tiettyyn kysymykseen sovellettavasta lainsäädännöstä.Kodifiointi on toteutettava noudattaen kokonaisuudessaan yhteisön tavanomaista lainsäädäntömenettelyä.Koska kodifioinnissa ei saa muuttaa kodifioitavien säädösten asiasisältöä, Euroopan parlamentti, neuvosto ja komissio ovat sopineet 20 päivänä joulukuuta 1994 tehdyllä toimielinten välisellä sopimuksella nopeutetusta menettelystä, jonka mukaisesti kodifioidut säädökset voidaan antaa nopeasti.4. Tällä ehdotuksella on tarkoitus kodifioida kaksi- ja kolmipyöräisten moottoriajoneuvojen takarekisterikilven kiinnityspaikasta 29 päivänä lokakuuta 1993 annettu neuvoston direktiivi 93/94/ETY[3]. Uudella direktiivillä korvataan siihen sisällytetyt säädökset[4]. Kodifioitavien säädösten asiasisältöä ei ole muutettu tässä ehdotuksessa, vaan niihin on yhdistettäessä tehty ainoastaan kodifioinnin edellyttämät muodolliset muutokset .5. Kodifiointiehdotus on laadittu kaikilla virallisilla kielillä direktiivin 93/94/ETY ja sen muuttamisesta annettujen säädösten alustavan koonnelman pohjalta. Koonnelman on laatinut Euroopan yhteisöjen virallisten julkaisujen toimisto tietojenkäsittelyjärjestelmää käyttäen. Siltä osin kuin artikloja on numeroitu uudelleen, vanhojen ja uusien numeroiden vastaavuus esitetään kodifioidun direktiivin liitteessä III.2006/0161 (COD)EhdotusEUROOPAN PARLAMENTIN JA NEUVOSTON DIREKTIIVIkaksi- ja kolmipyöräisten moottoriajoneuvojen takarekisterikilven kiinnityspaikasta(ETA:n kannalta merkityksellinen teksti)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 95 artiklan,ottavat huomioon kaksi- ja kolmipyöräisten moottoriajoneuvojen tyyppihyväksynnästä ja neuvoston direktiivin 92/61/ETY kumoamisesta 18 päivänä maaliskuuta 2002 annetun neuvoston direktiivin 2002/24/EY[5],ottavat huomioon komission ehdotuksen,ottavat huomioon Euroopan talous- ja sosiaalikomitean lausunnon[6],noudattavat perustamissopimuksen 251 artiklassa määrättyä menettelyä[7],sekä katsovat seuraavaa:(1) Kaksi- ja kolmipyöräisten moottoriajoneuvojen takarekisterikilven kiinnityspaikasta 29 päivänä lokakuuta 1993 annetussa neuvoston direktiivissä 93/94/ETY[8] vahvistetaan kaksi- ja kolmipyöräisten moottoriajoneuvojen suunnittelua ja rakennetta koskevat tekniset vaatimukset takarekisterikilven kiinnityspaikan osalta. Näiden teknisten vaatimusten tarkoituksena on jäsenvaltioiden lainsäädännön lähentäminen siten, että direktiivissä 2002/24/EY säädettyä EY-tyyppihyväksyntämenettelyä voitaisiin soveltaa kaikkiin ajoneuvotyyppeihin. Direktiiviä 93/94/ETY on muutettu huomattavilta osilta[9]. Sen vuoksi olisi selkeyden ja järkeistämisen takia kodifioitava mainittu direktiivi.(2) Tämä direktiivi on yksi direktiivissä 2002/24/EY säädettyyn EY-tyyppihyväksyntäjärjestelmään kuuluvista erillisdirektiiveistä. Sen vuoksi direktiivin 2002/24/EY ajoneuvojärjestelmiä, osia ja erillisiä teknisiä yksiköitä koskevia säännöksiä sovelletaan tähän direktiiviin.(3) Tämän direktiivin tavoitteena ei ole yhdenmukaistaa eri jäsenvaltioissa käytettyjen rekisterikilpien mittoja. On siis jäsenvaltioiden velvollisuus huolehtia siitä, että ulkonevat rekisterikilvet eivät aiheuta vaaraa käyttäjille, kuitenkin niin, ettei tämä edellytä muutoksia ajoneuvon valmistukseen.(4) Tämä direktiivi ei vaikuta liitteessä II olevassa B osassa mainittuihin jäsenvaltioita velvoittaviin määräaikoihin, joiden kuluessa jäsenvaltioiden on saatettava direktiivit osaksi kansallista lainsäädäntöä ja sovellettava niitä,OVAT ANTANEET TÄMÄN DIREKTIIVIN:1 artiklaTätä direktiiviä sovelletaan kaikkien moottori ajoneuvotyyppien, sellaisena kuin ne määritellään direktiivin 2002/24/EY 1 artiklassa, takarekisterikilven kiinnityspaikkaan.2 artiklaKaksi- tai kolmipyöräisen moottoriajoneuvotyypin takarekisterikilven kiinnityspaikan osalta osan EY-tyyppihyväksynnän antamismenettely ja näiden ajoneuvojen vapaan liikkuvuuden edellytykset vahvistetaan direktiivin 2002/24/EY II ja III luvussa.3 artiklaTarvittavista muutoksista tämän direktiivin liitteen I vaatimusten mukauttamiseksi tekniikan kehityksen huomioon ottamiseksi on päätettävä direktiivin [70/156/ETY] 13 artiklan 3 kohdassa tarkoitettua menettelyä noudattaen.4 artiklaJäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.5 artiklaKumotaan direktiivi 93/94/ETY, sellaisena kuin se on muutettuna liitteessä II olevassa A osassa mainitulla direktiivillä, sanotun kuitenkaan rajoittamatta jäsenvaltioita velvoittavia liitteessä II olevassa B osassa lueteltuja määräaikoja, joiden kuluessa niiden on saatettava mainitut direktiivit osaksi kansallista lainsäädäntöä ja sovellettava niitä.Viittauksia kumottuun direktiiviin pidetään viittauksina tähän direktiiviin liitteessä III olevan vastaavuustaulukon mukaisesti.6 artiklaTämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä .Sitä sovelletaan […].7 artiklaTämä direktiivi on osoitettu kaikille jäsenvaltioille.Tehty Brysselissä […]Euroopan parlamentin puolesta Neuvoston puolestaPuhemies Puheenjohtaja[…] […]LIITE I1. MITATKAKSI- JA KOLMIPYÖRÄISTEN MOOTTORIAJONEUVOJEN [10] takarekisterikilven kiinnityspaikan mitat ovat seuraavat:1.1. Mopot ja kevyet nelipyörät, joita ei ole varustettu korilla1.1.1. leveys : 100 mm,1.1.2. korkeus : 175 mmtai1.1.3. leveys : 145 mm,1.1.4. korkeus : 125 mm.1.2. Moottoripyörät, suurimmalta teholtaan enintään 15 kW:n kolmipyörät ja muut korittomat nelipyörät kuin kevyet nelipyörät1.2.1. leveys : 280 mm,1.2.2. korkeus : 210 mm.1.3. Kolmipyörä t, joiden suurin teho on yli 15 kW, korilla varustetut kevyet nelipyörät ja muut korilla varustetut nelipyörät kuin kevyet nelipyörät1.3.1. Sovelletaan erityisajoneuvoille säädettyjä vaatimuksia ( neuvoston direktiivi 70/222/ETY [11] ).2. YLEINEN ASENTAMINEN2.1. Takarekisterikilven paikan on sijaittava ajoneuvon takaosassa siten, että:2.1.1. kilpi voidaan asentaa ajoneuvon äärimmäisten ulkoreunojen pituusakselien väliin.3. KALTEVUUS3.1. Takarekisterikilpi:3.1.1. sen on oltava kohtisuorassa ajoneuvon pituusakselin keskiviivaan nähden;3.1.2. se voi olla kalteva pystysuoraan nähden enintään 30 asteen kulmassa ajoneuvon ollessa kuormaamaton, jos rekisterinumerolla varustettu puoli on suunnattu ylöspäin;3.1.3. se voi olla kalteva pystysuoraan nähden enintään 15 asteen kulmassa ajoneuvon ollessa kuormaamaton, jos rekisterinumerolla varustettu puoli on suunnattu alaspäin.4. ENIMMÄISKORKEUS4.1. Rekisterikilven kiinnityspaikan mikään kohta ei saa olla yli 1,50 metrin korkeudella maasta ajoneuvon ollessa kuormaamaton.5. VÄHIMMÄISKORKEUS5.1. Ajoneuvon ollessa kuormaamaton takarekisterikilven kiinnityspaikan mikään kohta ei saa olla alle 0,20 metrin korkeudella maasta tai pyörän keskipisteen alapuolella, jos pyörän säde on alle 0,20 metriä.6. GEOMETRINEN NÄKYVYYS6.1. Rekisterikilven kiinnityspaikan näkyvyys on varmistettava kahden kaksitahokkaan rajoittaman alueen sisällä: toisessa on oltava horisontaalinen särmä ja sitä määrittää kaksi tasoa, jotka kulkevat rekisterikilven kiinnityspaikan horisontaalisten ylä- ja alasärmien kautta, kilven vaakakulmat esitetään kuvassa 1; toisessa on oltava selvästi pystysuora särmä ja sitä määrittää kaksi tasoa, jotka kulkevat rekisterikilven sivureunojen kautta ja joiden pituusakselin keskiviivan kulmat esitetään kuvassa 2.Kuva 1Geometrisen näkyvyyden kulma (vaakasuora särmä)[pic]Kuva 2Geometrisen näkyvyyden kulma (selvästi pystysuora särmä)[pic]_____________Lisäys 1Ilmoituslomake kaksi- ja kolmipyöräisten ajoneuvotyyppien takarekisterikilven kiinnityspaikasta(Liitetään osan EY-tyyppihyväksyntähakemukseen, jos se esitetään erillään ajoneuvon EY-tyyppihyväksyntähakemuksesta)Järjestysnumero (hakijan antama):Kaksi- tai kolmipyöräisen moottoriajoneuvotyypin takarekisterikilven kiinnityspaikkaa koskevassa osan EY-tyyppihyväksyntähakemuksessa on oltava direktiivin 2002/24/EY liitteessä II olevan A osan seuraavissa kohdissa tarkoitetut tiedot:-  0.1,-  0.2,-  0.4–0.6,-  2.2,-  2.2.1,-  9.6,-  9.6.1._____________Lisäys 2[pic]Kaksi- ja kolmipyöräisen moottoriajoneuvotyypin takarekisterikilven kiinnityspaikkaa koskeva osan tyyppihyväksyntätodistusMALLI….……………….. :n teknisen tutkimuslaitoksen seloste N:o……………… päiväys…………Osan tyyppihyväksyntänumero…………………. Laajennusnumero…………….………..…1. Ajoneuvon tavaramerkki tai kaupallinen merkki...………………..……………………….....2. Ajoneuvotyyppi……………………………..……………………….....………………….…3. Valmistajan nimi ja osoite………………………………………..……………………….…..………………………………..……………………………………………….……………….4. Valmistajan edustajan (tarvittaessa) nimi ja osoite………….……………………….……….………………………………..……………………………………………….…………….5. Päivä, jona ajoneuvo esitetty testattavaksi……………………………..…………………….6. Osan tyyppihyväksyntä annettu/evätty (*)…………….………………………………….......7. Paikka…………………………………………….……………….……….………….…...…8. Päiväys…………………………………….……………….……….………………………..9. Allekirjoitus………………………………………….……………….……….……………..._____________LIITE IIA osaKumottu direktiivi ja sen muutokset(5 artiklassa tarkoitetut)Neuvoston direktiivi 93/94/ETY | (EYVL L 311, 14.12.1993, s. 83) |Komission direktiivi 1999/26/EY | (EYVL L 118, 6.5.1999, s. 32) |B osaMääräajat kansallisen lainsäädännön osaksi saattamiselle ja soveltamiselle (5 artiklassa tarkoitetut)Direktiivi | Määräaika kansallisen lainsäädännön osaksi saattamiselle | Soveltamispäivä |93/94/ETY 1999/26/EY | 30 päivä huhtikuuta 1995 31 päivä joulukuuta 1999 | 1 päivä marraskuuta 1995(1) 1 päivä tammikuuta 2000(2) |(1) Direktiivin 93/94/ETY 4 artiklan mukaisesti:”[Toukokuun 1 päivästä 1995] jäsenvaltiot eivät saa takarekisterikilven kiinnityspaikkaan liittyvistä syistä kieltää tämän direktiivin mukaisten ajoneuvojen ensimmäistä liikkeelle laskemista.”(2) Direktiivin 1999/26/EY 2 artiklan mukaisesti:”1. Jäsenvaltiot eivät saa 1 päivästä tammikuuta 2000 takarekisterikilven kiinnityspaikkaan liittyvistä syistä-  evätä kaksi- tai kolmipyöräiseltä ajoneuvotyypiltä EY-tyyppihyväksyntää eivätkä-  kieltää kaksi- tai kolmipyöräisten ajoneuvojen rekisteröintiä, myyntiä tai käyttöönottoa,jos takarekisterikilven kiinnityspaikka on direktiivin 93/94/ETY, sellaisena kuin se on muutettuna tällä direktiivillä, vaatimusten mukainen.2. Jäsenvaltiot eivät enää saa 1 päivästä heinäkuuta 2000 myöntää EY-tyyppihyväksyntää kaksi- tai kolmipyöräisille moottoriajoneuvotyypeille takarekisterikilven kiinnityspaikkaan liittyvistä syistä, jos direktiivin 93/94/ETY, sellaisena kuin se on muutettuna tällä direktiivillä, vaatimukset eivät täyty.”_____________LIITE IIIVastaavuustaulukkoDirektiivi 93/94/ETY | Tämä direktiivi |1, 2 ja 3 artikla 4 artiklan 1 kohta 4 artiklan 2 kohta – – 5 artikla Liite – – | 1, 2 ja 3 artikla – 4 artikla 5 artikla 6 artikla 7 artikla Liite I Liite II Liite III |_____________[1] KOM(87) 868 PV.[2] Katso päätelmien A osan liite 3.[3] Toteutettu Euroopan parlamentille ja neuvostolle annetun komission tiedonannon ”Yhteisön säännöstön kodifiointi” (KOM(2001) 645 lopullinen) mukaisesti.[4] Katso tämän ehdotuksen liitteessä II oleva A osa.[5][6] EUVL C [...], [...], s. [...].[7] EUVL C [...], [...], s. [...].[8] EYVL L 311, 14.12.1993, s. 83, direktiivi sellaisena kuin se on muutettuna komission direktiivillä 1999/26/EY (EYVL L 118, 6.5.1999, s. 32).[9] Katso liitteessä II oleva A osa.[10] Mopoilla kyseessä on rekisterikilpi tai tunnistekilpi, jos sellainen on.[11] EYVL L 76, 6.4.1970, s. 25.(*) Tarpeeton viivataan yli.Viranomaisen nimi